Ποντικόκαστρο

Το Κάστρο Μπο Βουάρ ή Μποβουάρ σήμερα και Μπελ Βεντέρε ή Ποντικόκαστρο ή κάστρο του Κατάκωλου, είναι Φράγκικο κτίσμα στο Κατάκωλο Ηλείας 13 χιλιόμετρα από τον Πύργο. Βρίσκεται κτισμένο πάνω σε λόφο ιχθύς που ονομάζεται έτσι λόγω τους σχήματος τουΝέα Εστία, τεύχος 1001, σελίδες 420-428, Θεόδωρος Ξύδης , από το Εθνικό Κέντρο Βιβλίου πάνω από τον κόλπο του Αγίου Ανδρέα βορειοδυτικά του Κατάκωλου και σώζονται λίγες οχυρώσεις, τείχη και πύργοιΜαρίνα Κατάκωλου, Ποντικόκαστρο , ανακτήθηκε 9 Μαΐου 2013.

Το κάστρο κτίστηκε από τους Φράγκους του Πριγκιπάτου της Αχαΐας τον 13ο αιώνα πάνω στην ακρόπολη της αρχαίας Φειάς όπου ήδη υπήρχε βυζαντινό οχυρό και χρησιμοποιήθηκαν και αρχαία υλικάmatia.gr, Φράγκικα κάστρα και μεσαιωνικά κτίσματα στην Πελοπόννησο, Έρευνα – παρουσίαση: Δημήτρης Χίλιος, ανακτήθηκε 9 Μαΐου 2013. Το κάστρο ονομάστηκε από τους Φράγκους Μπο-Βουάρ (γαλλικά : Beau-Voir) , αναφερόταν και Μπελ Βεντέρε (ιταλικά :Bel Vedere), μετά την οθωμανική κατάκτηση ονομάστηκε Ποντικόκαστρο από το σχήμα τουΚατάκωλο Αξιοθέατα , ανακτήθηκε 9 Μαΐου 2013 ή Ποντικόν ή Πονδικόν. 

Κατά τον πόλεμο διαδοχής ανάμεσα στον Φερδινάνδο της Μαγιόρκας και τον Λουδοβίκο της Βουργουνδίας έγινε μάχη στο κάστρο το 1315 ανάμεσα στον Φερδινάνδο και τους Νικόλαο Μαύρο και Νικόλαο Ορσίνι όπου έληξε με νίκη του ΦερδινάνδουTreccani, L' enciclopedia Italiana, FERDINANDO (Ferrán) di Maiorca, ανακτήθηκε 9 Μαΐου 2013. Εδώ γνώρισε κι έπειτα παντρεύτηκε ο Γοδεφρείδος Β' Βιλλαρδουίνος την Αγνή Κουρτεναί

Τον 14ο αιώνα πέρασε στους βυζαντινούς και το 1470 πέρασε στα χέρια των ΟθωμανώνΙστορία του Γούμερου, ανακτήθηκε 9 Μαΐου 2013.

Η λαϊκή παράδοση αναφέρει ότι συνδεόταν με υπόγεια στοά με το κάστρο Χλεμούτσι. Άλλη παράδοση μιλά για την βασιλοπούλα που για να μην πέσει στα χέρια των Αγαρηνών έπεσε από τον πύργο και σκοτώθηκε, η ίδια παράδοση λέει ότι οι Αγαρηνοί το κατέκτησαν με δόλο ντύνοντας κάποιον γυναίκα έγκυο έπεισε τους στρατιώτες κι άνοιξαν την πύλη. Τρίτη παράδοση αναφέρει ότι οι Οθωμανοί έβαλαν χριστιανούς και μετέφεραν χώμα χτίζοντας απέναντι του λόφο ψηλότερο κι έτσι γκρέμισαν τα τείχη του με κανόνια και το κατέλαβαν.

 Παραπομπές 

Δείτε επίσης
 Φειά
 Ηλείοι

 Εξωτερικοί σύνδεσμοι 
 Υπουργείο Πολιτισμού: Αρχαία Φειά - Ποντικόκαστρο .

Κατηγορία:Κάστρα του Πριγκιπάτου της Αχαΐας
Κατηγορία:Κάστρα της Ηλείας
Κατηγορία:Αρχαιολογικοί τόποι στην Ηλεία
Κατηγορία:Βυζαντινά κάστρα στην Πελοπόννησο